als_Latn dik_Latn sag_Latn
Prokuroria e Krimeve të Rënda kërkoi për të pandehurin Arben Frroku burg përjetë i akuzuar për vrasjen e kryekomisarit Dritan Lamaj.
Duke u bazuar në hetimin dhe faktet, prokurori i çështjes Anton Martini ka renditur një sërë provash bindëse, që sipas tij vërtetojnë se Frroku është një nga tre personat që kanë kryer vrasjen e kryekomisarit.
Prova më bindëse është dëshmia e bashkëpuntorit të Drejtësisë Fatmir Vladi ose “Arben Ndoka”, i cili ka treguar se ka parë Frrokun në makinën e vrasësve. Sipas tij Frroku ka qenë pa kapuç, ndërkohë dy të tjerët kanë qënë me kapuç.
Në pretencën prej 28 faqesh, prokuroria nënvizoi një sërë dëshmish atë të motrës së viktimës, gruas së tij, gruas së dëshmitarit dhe një sërë prova të tjera.
Avokatët mbrojtës të Frrokut e kanë quajtur dëshmitar të paguar Valdin dhe për pasojë sipas tyre nuk duhet të merret si provë.
Gjatë pretencës prokuroria ka evidentuar dhe një fakt të rëndësishëm pasi në procesverbalin e pyetjes në Gjykatën e Selanikut, Frroku ka pohuar se nuk dëshironte të ekstradohej në Shqipëri duke u përpjekur ta bindë gjykatën se po sulmohej politikisht.
als_Latn als_Latn als_Latn als_Latn als_Latn als_Latn